รายงานการบริหารงานวิชาการเพื่อยกระดับผลสัมฤทธิ์ทางการเรียนโดยใช้วงจร PI-D-REP และ PTCS Model ภายใต้โครงการ TFE ปีการศึกษา 2562

จากการดำเนินการบริหารงานวิชาการเพื่อยกระดับผลสัมฤทธิ์ทางการเรียนโดยใช้ วงจร PI-D-REP และ PTCS Model ในปีการศึกษา 2562 มีผลการดำเนินการดังนี้

1. โรงเรียนบ้านหนองขาม (สันติกาญจน์ราษฎร์บำรุง) มีวิธีปฏิบัติที่ดี (Best Practice) ด้านการบริหารจัดการ และการจัดการเรียนรู้ ของผู้บริหารสถานศึกษา และครูผู้สอน แสดงสารสนเทศและผลการวิเคราะห์ข้อมูลทางการศึกษาในระดับสถานศึกษา และระดับห้องเรียน

2) ปีการศึกษา 2562 นักเรียนชั้นมัธยมศึกษาปีที่ 3 มีคะแนนร้อยละของผลการทดสอบทางการศึกษาระดับชาติขั้นพื้นฐาน(O-NET) ในภาพรวม 4 กลุ่มสาระการเรียนรู้ เท่ากับ 41.88 สูงกว่าปีการศึกษา 2561 คิดเป็นร้อยละ 4.16

3) ปีการศึกษา 2562 นักเรียนชั้นมัธยมศึกษาปีที่ 3 มีคะแนนร้อยละของผลการทดสอบทางการศึกษาระดับชาติขั้นพื้นฐาน(O-NET) รายบุคคลในกลุ่มสาระการเรียนรู้ภาษาไทยผ่านเกณฑ์ร้อยละ 50 เท่ากับ 97.62 สูงกว่าปีการศึกษา 2561 คิดเป็นร้อยละ 18.90 กลุ่มสาระการเรียนรู้คณิตศาสตร์ผ่านเกณฑ์ ร้อยละ 50 เท่ากับ 26.19 สูงกว่าปีการศึกษา 2561 คิดเป็นร้อยละ 2.13

รายงานการบริหารงานวิชาการเพื่อยกระดับผลสัมฤทธิ์ทางการเรียนโดยใช้วงจร PI-D-REP และ PTCS Model โครงการนวัตกรรมการศึกษาเพื่อพัฒนาการศึกษา(Innovation For Thai Education : IFTE) ปีการศึกษา 2563 ปรากฏผลดังนี้

1. โรงเรียนบ้านหนองขาม (สันติกาญจน์ราษฎร์บำรุง) มีนวัตกรรมทางการศึกษาในรูปแบบการบริหารงานวิชาการ โดยใช้วงจร PI-D-REP และมีรูปแบบการจัดการเรียนรู้โดยใช้ PTCS Model ใน การยกระดับผลสัมฤทธิ์ทางการเรียนของนักเรียนซึ่งเป็นแนวทางหรือกระบวนการในการยกระดับผลสัมฤทธิ์ทางการเรียนที่มีการดำเนินการอย่างต่อเนื่อง 2 ปีการศึกษา

**2.** ครูผู้สอนมีความสามารถในการออกแบบการจัดการเรียนรู้ที่สอดคล้องกับมาตรฐาน

ตัวชี้วัด และการทดสอบทางการศึกษาระดับชาติขั้นพื้นฐาน (O-NET)

3. ปีการศึกษา 2563 มีคะแนนร้อยละของผลการทดสอบทางการศึกษาระดับชาติขั้นพื้นฐาน

(O-NET) ในภาพรวม 4 กลุ่มสาระการเรียนรู้ เท่ากับ 38.45 สูงกว่าปีการศึกษา 2561

คิดเป็นร้อยละ 0.72

4. ปีการศึกษา 2563 ในกลุ่มสาระการเรียนรู้ภาษาไทยผ่านเกณฑ์ร้อยละ 50 เท่ากับ 80.00

สูงกว่าปีการศึกษา 2561 คิดเป็นร้อยละ 1.28 กลุ่มสาระการเรียนรู้คณิตศาสตร์ผ่านเกณฑ์ร้อยละ 50 เท่ากับ 4.00 สูงกว่าปีการศึกษา 2561 คิดเป็นร้อยละ 1.87 กลุ่มสาระการเรียนรู้วิทยาศาสตร์และเทคโนโลยีผ่านเกณฑ์ร้อยละ 50 เท่ากับ 4.00 สูงกว่าปีการศึกษา 2561 คิดเป็นร้อยละ 4.00